
EUROOPA PARLAMENDI SEADUSANDLIKU RESOLUTSIOONI PROJEKT
mis käsitleb nõukogu otsuse eelnõu liidu ja Islandi vahelise lepingu kohta, mis käsitleb täiendavaid reegleid seoses Integreeritud Piirihalduse Fondi osaks oleva piirihalduse ja viisapoliitika rahastuga aastateks 2021–2027, liidu nimel sõlmimise kohta
(12125/2023 – C9‑0004/2024 – 2023/0231(NLE))
(Nõusolek)
Euroopa Parlament,
–	võttes arvesse nõukogu otsuse eelnõu (12125/2023),
–	võttes arvesse Euroopa Liidu ja Islandi vahelise lepingu eelnõu, mis käsitleb täiendavaid reegleid seoses Integreeritud Piirihalduse Fondi osaks oleva piirihalduse ja viisapoliitika rahastuga aastateks 2021–2027 (12124/2023),
–	võttes arvesse nõusoleku taotlust, mille nõukogu esitas vastavalt Euroopa Liidu toimimise lepingu artikli 77 lõikele 2, artikli 218 lõike 6 teise lõigu punktile a ning artikli 218 lõikele 7 (C9‑0004/2024),
–	võttes arvesse kodukorra artikli 105 lõikeid 1 ja 4 ning artikli 114 lõiget 7,
–	võttes arvesse kodanikuvabaduste, justiits- ja siseasjade komisjoni soovitust (A9‑0000/2024),
1.	annab nõusoleku kokkuleppe sõlmimiseks;
2.	teeb presidendile ülesandeks edastada Euroopa Parlamendi seisukoht nõukogule, komisjonile, liikmesriikide valitsustele ja parlamentidele ning Islandi valitsusele ja parlamendile.

a. Taust 

Euroopa Parlamendi ja nõukogu määrus (EL) 2021/1148, millega luuakse Integreeritud Piirihalduse Fondi osana piirihalduse ja viisapoliitika rahastu aastateks 2021–2027, võeti vastu 7. juulil 2021.
Piirihalduse ja viisapoliitika rahastu määruse eesmärk on väljendada rahalise abi kaudu solidaarsust nende (liikmes)riikidega, kes kohaldavad Schengeni acquis’ välispiire puudutavaid sätteid. Sellega arendatakse edasi Schengeni acquis’d, milles Schengeni acquis’ rakendamise, kohaldamise ja edasiarendamisega ühinenud riigid (edaspidi „Schengeni lepinguga ühinenud riigid“ või „ühinenud riigid“) osalevad.
Piirihalduse ja viisapoliitika rahastu määruse artikli 7 lõikes 6 on sätestatud, et täpsustamaks Schengeni acquis’ rakendamise, kohaldamise ja edasiarendamisega ühinenud riikide piirihalduse ja viisapoliitika rahastus osalemise laadi ja tingimusi, töötatakse kooskõlas nende riikide Schengeniga ühinemise lepingute asjaomaste sätetega välja vastav kord. See kord töötatakse välja sellise lepingu vormis, mille liit sõlmib Schengeni lepinguga ühinenud riigiga vastavalt ELi toimimise lepingu artiklile 216. 
1. septembril 2021 teatas Island oma otsusest nõustuda piirihalduse ja viisapoliitika rahastu määruse sisuga ning rakendada seda oma õiguskorras.
[bookmark: _Hlk132892775]21. veebruaril 2022 volitas nõukogu komisjoni alustama Islandi, Norra Kuningriigi, Šveitsi Konföderatsiooni ja Liechtensteini Vürstiriigiga läbirääkimisi[footnoteRef:1] Euroopa Parlamendi ja nõukogu määruse (EL) 2021/1148[footnoteRef:2] kohaselt sõlmitava korra üle, millega täpsustatakse kõnealuste riikide osamakseid ja vajalikke täiendavaid reegleid nende osalemiseks Integreeritud Piirihalduse Fondi osaks olevas piirihalduse ja viisapoliitika rahastuses aastateks 2021–2027, sealhulgas sätteid, millega tagatakse liidu finantshuvide kaitse ja Euroopa Kontrollikoja auditeerimisalane pädevus. Komisjon viis Islandiga peetud läbirääkimised edukalt lõpule lepingu parafeerimisega 14. veebruaril 2023. [1:  	Nõukogu 21. veebruari 2022. aasta otsus (EL) 2022/442, millega antakse luba alustada läbirääkimisi Islandi, Norra Kuningriigi, Šveitsi Konföderatsiooni ja Liechtensteini Vürstiriigiga, et sõlmida Euroopa Liidu ja nimetatud riikide vahel lepingud, mis käsitlevad täiendavaid reegleid seoses Integreeritud Piirihalduse Fondi osaks oleva piirihalduse ja viisapoliitika rahastuga (ELT L 90, 18.3.2022, lk 116).]  [2:  	Euroopa Parlamendi ja nõukogu 7. juuli 2021. aasta määrus (EL) 2021/1148, millega luuakse Integreeritud Piirihalduse Fondi osana piirihalduse ja viisapoliitika rahastu (ELT L 251, 15.7.2021, lk 48).] 

Komisjon esitas nõukogule 13. juulil 2023. aastal ettepaneku võtta vastu nõukogu otsus Euroopa Liidu ja Islandi vahelise lepingu, mis käsitleb täiendavaid reegleid seoses Integreeritud Piirihalduse Fondi osaks oleva piirihalduse ja viisapoliitika rahastuga aastateks 2021–202, Euroopa Liidu nimel sõlmimise kohta.
Nõukogu võttis 28. septembril 2023. aastal nõukogu otsuse vastu ja palus samal päeval Euroopa Parlamendil anda nõusolek ülalnimetatud lepingu sõlmimist käsitlevale nõukogu otsuse eelnõule. Lepingule kirjutati alla 20. detsembril 2023. aastal Brüsselis.
Nõukogu palus 21. detsembril 2023. aastal Euroopa Parlamendil anda nõusolek ülalnimetatud lepingu sõlmimist käsitlevale nõukogu otsuse eelnõule.


b. Raportööri seisukoht

Integreeritud Piirihalduse Fondi osana loodud piirihalduse ja viisapoliitika rahastu on Schengeni acquis’ eriotstarbeline vahend, millega tagatakse tugev ja tulemuslik Euroopa integreeritud piirihaldus välispiiridel, samal ajal säilitades täielikus kooskõlas liikmesriikide ja ühinenud riikide põhiõigustealaste kohustustega inimeste vaba liikumise selle piires, ning toetatakse ühise viisapoliitika ühetaolist rakendamist ja ajakohastamist, aidates seeläbi kindlustada liikmesriikide ja ühinenud riikide kõrgetasemelise julgeoleku.
Esitatud dokumentide põhjal võib järeldada, et Island järgib sarnaselt ELi liikmesriikidega reegleid, mis on sätestatud määruses, millega luuakse piirihalduse ja viisapoliitika rahastu, ning ühissätete määruse ja finantsmääruse kohaldatavaid artikleid. 
Seepärast soovitab raportöör anda nõusolek lepingu sõlmimiseks, milles sätestatakse täiendavad reeglid, mis on vajalikud Islandi osalemiseks integreeritud piirihalduse fondi osaks olevas piirihalduse ja viisapoliitika rahastus programmitöö perioodiks 2021–2027 kooskõlas piirihalduse ja viisapoliitika rahastu määruse artikli 7 lõikega 6.

